খ. টোকিও ট্রায়ালে এগারটি দেশ থেকে মোট এগার জন বিচারক বিচার করেন। তন্মধ্যে ভারতের পক্ষ থেকে বিচারপতি রাধা বিনোদ পাল ছিলেন। এই রায়ে আটজন বিচারপতি অভিন্ন মত প্রকাশ করেন। বাকি তিনজন বিচারপতি তাতে মতপার্থক্য করেন। বিচারপতি পাল তাদের মধ্যে অন্যতম। তিনি তার রায়ে দৃঢ়তার সাথে ব্যক্ত করেন যে, বিচারের সময় আইনের অস্তিত্বহীনতা দণ্ডদানের জন্য অবৈধ। তিনি বলেন, ‘আইনের লজ্জাজনক প্রয়োগ ও প্রতিহিংসার তৃষ্ণা নিবারণ’ (Wet for a thirst for revenge) এর জন্য এই বিচারের আয়োজন। যেহেতু ১৯৪৫ সালের আগে এই বিচারের আইনের অস্তিত্ব ছিল না। বিশেষ করে ‘উপরের আদেশে করেছি’ (Superior’s Order) এই অজুহাত দেখানোর আইনি সুযোগ থেকে এতে বঞ্চিত করা হয়। এতে জাপানের নেতৃবৃন্দের বিচার হলেও মিত্রশক্তিগুলো হিরোশিমা ও নাগাসাকিতে আণবিক বোমা বিস্ফোরণ করে যে লক্ষ লক্ষ জাপানিকে নৃশংস হত্যা করা হয় তার বিচারের দাবিও ওঠেনি। কারণ সে হত্যাযজ্ঞ হয়েছিল মিত্রশক্তির দ্বারা। তাই এটি বিজয়ীর বিচার (Victor’s Justice) মাত্র।